Vil presse regjeringen om pensjon: – Det er skammelig
Minstepensjonist Johanna Engen blir rasende av regjeringens pensjonist-forslag.  Samtidig har det oppstått et noe uvanlig partisamarbeid på Stortinget – for å hjelpe nettopp minstepensjonistene.  – Jeg synes det er skammelig, flaut, vondt og sårt. Nå har jeg kjeften på rett plass, og nå er jeg rasende, sier minstepensjonist Johanna Engen, som også er medlem i Rødt. Hun fyrer løs mot regjeringens behandling av minstepensjonistene, og er tydelig på hun og alle andre minstepensjonister hverken er «annenrangs eller et B-lag». Engen bor i en kommunal leilighet og har tidligere stilt opp i VG for å gi fattige i Norge et ansikt. Ifølge NAV er særskilt sats for enslige nå 257.040 kroner for de som er født før 1953.  – Dette regnestykket går jo åpenbart ikke opp, så jeg, og mange andre minstepensjonister, har blitt tvunget til å bli sosialklienter, forklarer Engen. – Alle priser øker Hun mener fattigdommen er politisk skapt – og skildrer det hele på følgende måte: – Skammen regjeringen påfører oss er som et vått og bløtt ullteppe. Vi blir ansett som latsabber, men det stemmer ikke i det hele tatt. – Mens alle slags priser øker, som husleie, matpriser, renter og strøm, så sakker vi akterut på grunn av denne regjeringen. Vi blir behandlet som en slags lavkaste, og det synes jeg ikke hører hjemme noe sted, men særlig ikke et så rikt land som Norge, sier en tydelig frustrert Engen til VG. Selv hevder minstepensjonisten at hun ikke har råd til noe utenom primærbehovene til et menneske. – Jeg har ikke råd til en kinotur eller å ta en halvliter på en bar. Jeg har ikke vært hos frisøren på mange, mange år. Jeg synes det er skammelig, sier Engen.  Hans parti har nå gått sammen med «pensjonskameratene» SV og Frp for å presse regjeringen om pensjoner.  Akkurat nå pågår det samtaler med alle partiene på Stortinget for å finne en bred enighet.  Pensjonsutvalget har levert forslag på å gjøre pensjonssystemet mer rettferdig. Men partiene er uenige om hvor mye som skal gjøres.  Regjeringens forslag betyr:  Dette vil SV, Frp og Rødt endre:  Arbeiderpartiets Tuva Moflag understreker at de foreslår å gjøre mer enn i dag, ikke mindre.  – Regjeringen har foreslått å bruke 30 milliarder kroner for å forbedre pensjoner for uføre og minstepensjonister, sier Moflag til VG.  – Dette er ikke en sparereform. Det er en reform som legger masse penger på bordet for å gjøre pensjon mer sosialt bærekraftig og rettferdig. Vi mener det er viktig at vi prøver å få et bredt forlik på pensjon, som skaper forutsigbarhet for den enkelte, sier hun. Moflag sier at alle partiene, også SV, Rødt og Frp, er invitert inn i forhandlingene på lik linje med de andre partiene på Stortinget. Les om regjeringens forslag til pensjonsreform her.  Tradisjonelt velger styringspartiene Ap og Høyre hverandre, når de skal lage brede forlik der de blir enige om politikk for mange år fremover.  SV, Rødt og Frp mener regjeringen bør velge dem til slutt, istedenfor å gå til Høyre og Venstre. I dag har de tre partiene 44 stortingsrepresentanter, men de vokser på meningsmålingene. Ifølge Pollofpolls gjennomsnitt ville de fått 52 representanter i desember, hvis det var valg da.  – Skammelig Pensjonsutvalgets forslag er at aldersgrensen på 67 år blir erstattet med en bevegelig aldersgrense som øker i takt med at forventet levealder øker. Det betyr at alderen hver og en av oss kan gå av med pensjon, vil endre seg med tiden. Regjeringen vil også justere minstesatsene etter årskull. – Min generasjon forstår ikke at de kommer til å bli fattigere når de blir pensjonister enn foreldrene deres er i dag, sier Kristjansson. Rødt, SV og Frp vil at minstepensjonene skal heves slik at alle har en pensjon høyere enn fattigdomsgrensen.  Han viser til at hver fjerde enslige pensjonist vil i 2060 ha lavere pensjon enn dagens minstenivå forbedringene som blir foreslått, ifølge regjeringens egne svar til Stortinget. Moflag mener tallene fra departementet feiltolkes ved at de sammenlignes med den høye satsen for enslige. – Realiteten er at minstepensjonister med de foreslått endringene ikke vil tape på sikt, sier Moflag. Frp, Rødt og SV får støtte fra Pensjonistforbundets Jan Davidsen, som sier at stadig flere sliter. – Minstepensjon og garantipensjon må oppreguleres med lønnsvekst også i utbetalingsfasen, ellers vokser forskjellene år for år. Samtidig må vi sikre et minstenivå som overstiger fattigdomsgrensen, både for dagens og fremtidens pensjonister, sier Davidsen. Aps Tuva Moflag sier at prinsippene fra pensjonsreformen ligger fast. Regjeringspartiene ønsker å bli enige med de andre partiene om hvordan reformen skal justeres, men sier tvert nei til omkamp. Hun sier at regulering av garantipensjonen nå forbedres, men står fast på at minste- og uførepensjoner reguleres på samme måte som de som har tjent opp mer.  Hun er ikke enig i forslaget om å regulere minstesatsene etter lønnsvekst etter uttak av pensjon. – Det blir en ubalanse i systemet hvis de minste pensjonsnivåene ble regulert på en annen måte enn andre pensjoner. Da ville de som har tjent opp mer i pensjon blitt tatt igjen. Det blir ikke riktig, sier hun.  Moflag understreker at de har lagt seg på det høyeste nivået som flertallet i Pensjonsutvalget foreslo – og sier at prinsippene om hvordan pensjoner reguleres har støtte fra alle hovedorganisasjonene.  – Skjønner det Hun svarer slik på Engens personlige beskrivelser:  – Jeg skjønner at det er mange som har en vanskelig økonomisk situasjon, blant annet på grunn av veldig høye boutgifter. Det handler kanskje også om at prisene i kommunale boliger er for høye. Det betyr at vi også må gjøre grep på boligpolitikken. Alt kan ikke løses i pensjonssystemet, sier hun.  Er du opptatt av personlig økonomi? I VGs magasin Pensjon får du 100 sider om AFP, folketrygden og økonomien som pensjonist. Det kan kjøpes i dagligvarebutikker over hele landet, eller bestilles i vår nettbutikk (fri frakt!)  Rettelse: I en tidligere versjon av denne artikkelen brukte VG et bilde av Jan Davidsen, der det skulle vært et bilde av Dagfinn Olsen. Feilen ble rettet 15. februar kl. 14.56.  
Minstepensjonist Johanna Engen er rasende på regjeringens pensjonistforslag og hevder hun og andre minstepensjonister blir behandlet som B-lag. Rødt, SV og Frp samarbeider for å presse regjeringen om pensjon og endre minstesatsene. Regjeringens forslag betyr at minstepensjonister får mindre penger sammenlignet med lønnstagere hvert år etter at de har tatt ut pensjon. Rødt, SV og Frp ønsker å heve minstepensjonene slik at alle har en pensjon høyere enn fattigdomsgrensen.